L 39/6
LT
Europos Sąjungos oficialusis leidinys
2023 2 9
(7)
be to, Jungtinės Amerikos Valstijos pranešė Komisijai apie 9 labai patogeniško paukščių gripo protrūkius tarp naminių paukščių Kalifornijos (1), Ajovos (1), Kanzaso (2), Pietų Dakotos (1), Tenesio (1), Teksaso (1) ir Virdžinijos (2) valstijose (Jungtinės Amerikos Valstijos), kurie 2023 m. sausio 4 d. – 2023 m. sausio 30 d. buvo patvirtinti laboratoriniais tyrimais (AT-PGR);
(8)
po šių naujausių labai patogeniško paukščių gripo protrūkių Kanados, Jungtinės Karalystės ir Jungtinių Amerikos Valstijų veterinarijos tarnybos aplink užkrėstus ūkius nustatė bent 10 km kontrolės zonas ir įgyvendino likvidavimo politiką, kad būtų suvaldytas labai patogeniškas paukščių gripas ir apribotas šios ligos plitimas;
(9)
Kanada, Jungtinė Karalystė ir Jungtinės Amerikos Valstijos pateikė Komisijai informaciją apie jų teritorijose susiklosčiusią epizootinę situaciją ir apie priemones, kurių jos ėmėsi, siekdamos užkirsti kelią tolesniam labai patogeniško paukščių gripo plitimui.
Komisija tą informaciją įvertino.
Remiantis tuo vertinimu ir siekiant apsaugoti Sąjungos gyvūnų sveikatos būklę, nebeturėtų būti leidžiama įvežti į Sąjungą naminių paukščių, naminių paukščių genetinės medžiagos produktų ir naminių bei medžiojamųjų paukščių šviežios mėsos siuntų iš teritorijų, kurioms dėl naujausių labai patogeniško paukščių gripo protrūkių taikomi Kanados, Jungtinės Karalystės ir Jungtinių Amerikos Valstijų veterinarijos tarnybų nustatyti apribojimai;
(10)
Be to, Kanada pateikė atnaujintą informaciją apie jos teritorijoje susiklosčiusią epizootinę padėtį, susijusią su 39 labai patogeniško paukščių gripo protrūkiais naminių paukščių ūkiuose Albertos (7), Britų Kolumbijos (5), Manitobos (11), Ontarijo (5), Kvebeko (4) ir Saskačevano (7) provincijose (Kanada), kurie buvo patvirtinti 2022 m. balandžio 7 d. – 2022 m. lapkričio 9 d.;
(11)
be to, Jungtinė Karalystė pateikė atnaujintą informaciją apie jos teritorijoje susiklosčiusią epizootinę situaciją, susijusią su 13 labai patogeniško paukščių gripo protrūkių naminių paukščių ūkiuose Češyro (2), Kornvalio (2), Devono (4), Somerseto (1) ir Stafordšyro (1) grafystėse, Anglijoje (Jungtinė Karalystė), Luiso saloje (1), Škotijoje (Jungtinė Karalystė), ir Anglesyje (2), Velse (Jungtinė Karalystė), kurie buvo patvirtinti 2022 m. liepos 21 d. – 2022 m. spalio 24 d.;
(12)
be to, Jungtinės Amerikos Valstijos pateikė atnaujintą informaciją apie jos teritorijoje susiklosčiusią epizootinę situaciją, susijusią su 50 labai patogeniško paukščių gripo protrūkių naminių paukščių ūkiuose Kalifornijos (5), Kolorado (2), Aidaho (10), Kanzaso (2), Kentukio (1), Mičigano (2), Minesotos (9), Montanos (1), Naujojo Džersio (1), Niujorko (1), Šiaurės Dakotos (2), Ohajo (1), Oregono (1), Pensilvanijos (2), Pietų Dakotos (6), Tenesio (1), Jutos (2) ir Vašingtono (1) valstijose (Jungtinės Amerikos Valstijos), kurie buvo patvirtinti 2022 m. balandžio 5 d. – 2022 m. spalio 19 d.;
(13)
Kanada, Jungtinė Karalystė ir Jungtinės Amerikos Valstijos taip pat pateikė informaciją apie priemones, kurių jos ėmėsi, siekdamos užkirsti kelią labai patogeniško paukščių gripo plitimui.
Visų pirma po šių tos ligos protrūkių Kanada, Jungtinė Karalystė ir Jungtinės Amerikos Valstijos įgyvendino likvidavimo politiką, kad būtų suvaldytas ir apribotas šios ligos plitimas, ir, įgyvendinusios likvidavimo strategiją užkrėstuose naminių paukščių ūkiuose savo teritorijose, taip pat baigė taikyti būtinąsias valymo ir dezinfekavimo priemones;
(14)
Komisija įvertino Kanados, Jungtinės Karalystės ir Jungtinių Amerikos Valstijų pateiktą informaciją ir padarė išvadą, kad labai patogeniško paukščių gripo protrūkiai tuose naminių paukščių ūkiuose buvo suvaldyti ir kad nebėra jokios rizikos, susijusios su naminių paukščių prekių įvežimu į Sąjungą iš Kanados, Jungtinės Karalystės ir Jungtinių Amerikos Valstijų zonų, iš kurių naminių paukščių prekių įvežimas į Sąjungą po šių protrūkių buvo laikinai sustabdytas;
(15)
todėl Įgyvendinimo reglamento (ES) 2021/404 V ir XIV priedai turėtų būti iš dalies pakeisti, kad būtų atsižvelgta į dabartinę epizootinę situaciją, susijusią su labai patogenišku paukščių gripu Kanadoje, Jungtinėje Karalystėje ir Jungtinėse Amerikos Valstijose;